b'\n_START_ARTICLE_\nCas acusatiu\n_START_SECTION_\nExemple\n_START_PARAGRAPH_\nEn la frase Veig el cotxe, el sintagma el cotxe \xc3\xa9s l\'objecte directe del verb "veig". En catal\xc3\xa0, que ha perdut quasi completament el sistema de casos, l\'article definit i el nom \xe2\x80\x93"el cotxe"\xe2\x80\x93 mantenen la mateixa forma sense importar la seva funci\xc3\xb3 gramatical. El mateix sintagma "el cotxe" pot ser utilitzat com a subjecte ("El cotxe est\xc3\xa0 aparcat aqu\xc3\xad")._NEWLINE_En un llenguatge declinatiu, la morfologia de l\'article i/o del nom canvia segons la seva funci\xc3\xb3 gramatical dins la frase. Per exemple, en alemany, una possible traducci\xc3\xb3 d\'"el cotxe" \xc3\xa9s der Wagen. Aquesta \xc3\xa9s la forma nominativa, usada pel subjecte d\'una frase. Si aquesta combinaci\xc3\xb3 de nom i article esdev\xc3\xa9 l\'objecte directe d\'un verb, canvia al cas acusatiu, que en alemany comporta un canvi d\'article \xe2\x80\x93Ich sehe den Wagen. En alemany, els noms masculins canvien llur article definit de der a den per l\'acusatiu._NEWLINE_Vegeu tamb\xc3\xa9 arranjament morfosint\xc3\xa0ctic.'